126. löggjafarþing 2000–2001.

Þskj. 350 — 244. mál.

Svar

utanríkisráðherra við fyrirspurn Einars K. Guðfinnssonar um Kyoto-bókunina.

1.	Hvaða ríki undirrituðu svonefnda Kyoto-bókun um loftslagsbreytingar árið 1997?

Kyoto-bókunin við rammasamning Sameinuðu þjóðanna um loftslagsbreytingar var sam
þykkt samhljóða á þriðja þingi aðildarríkja rammasamningsins 11. desember 1997. Bókunin lá frammi til undirritunar í New York frá 16. mars 1998 til 15. mars 1999. Eftirtalin 84 ríki og ríkjasamband undirrituðu bókunina: Antígva og Barbúda, Argentína, Austurríki, Ástralía, Bandaríkin, Belgía, Bólivía, Brasilía, Bretland, Búlgaría, Chile, Cookeyjar, Danmörk, Egypta
land, Eistland, Ekvador, El Salvador, Evrópubandalagið, Filippseyjar, Finnland, Fídjieyjar, Frakkland, Grikkland, Gvatemala, Holland, Hondúras, Indónesía, Írland, Ísrael, Ítalía, Japan, Kanada, Kasakstan, Kína, Kostaríka, Króatía, Kúba, Lettland, Liechtenstein, Litháen, Lúxemborg, Malasía, Maldíveyjar, Malí, Malta, Marshalleyjar, Mexíkó, Míkrónesía, Móna
kó, Niue, Níger, Níkaragva, Noregur, Nýja-Sjáland, Panama, Papúa, Paragvæ, Perú, Portúgal, Pólland, Rúmenía, Rússland, Salómonseyjar, Sambía, Samóa, Sankti Lúsía, Sankti Vinsent og Grenadíneyjar, Seychelleseyjar, Slóvakía, Slóvenía, Spánn, Suður-Kórea, Sviss, Svíþjóð, Taíland, Tékkland, Trínidad og Tóbagó, Túrkmenistan, Túvalú, Úkraína, Úrúgvæ, Úsbekistan, Víetnam og Þýskaland.

2.	Hvaða ríki hafa nú staðfest þessa bókun?

Eftirtalin 30 ríki höfðu fullgilt eða gerst aðilar að Kyoto-bókuninni 20. nóvember 2000: Antígva og Barbúda, Aserbaídsjan, Bahamaeyjar, Barbadoseyjar, Bólivía, Ekvador, El Salva
dor, Fídjíeyjar, Georgía, Gínea, Gvatemala, Hondúras, Jamaíka, Kíribatí, Kýpur, Lesótó, Maldíveyjar, Mexíkó, Miðbaugs-Gínea, Míkrónesía, Mongólía, Niue, Níkaragva, Palau, Pan
ama, Paragvæ, Trínidad og Tóbagó, Túrkmenistan, Túvalú og Úsbekistan. Bókunin öðlast gildi 90 dögum eftir að 55 ríki hafa fullgilt hana eða gerst aðilar að henni, enda séu þar á með
al iðnríki sem skráð eru í I. viðauka við rammasamninginn sem losuðu a.m.k. 55% af heildar
koldíoxíðslosun iðnríkja árið 1990.